కర్ణాటక ఒప్పందం

కర్ణాటక ఒప్పందం ఆర్కాట్ నవాబుకూ ఈస్టిండియా కంపెనీకీ మధ్య 1801 జూలై 26 న కుదిరిన ఒప్పందం. భారత ఉపఖండంపై పట్టు సాధించడంలో బ్రిటిషు సామ్రాజ్యానికి తోడ్పడిన ఒప్పందాలలో ఇది ఒకటి. ఒప్పందం ప్రకారం నవాబు, ఉత్తర ఆర్కాట్, దక్షిణ ఆర్కాట్, తిరుచిరాపల్లి, మదురై, తిరునెల్వేలి జిల్లాలను, వాటిపై పరిపాలనాధికారాలను కంపెనీకి అప్పగించాడు.

 నేపథ్యం 
ఈ ఒప్పందం ఫలితంగా తమిళనాడులోని స్థానిక అధిపతులందరూ తుడిచిపెట్టుకుపోయారు. ఈస్టిండియా కంపెనీ తమిళనాడుపై నేరుగా నియంత్రణ సాధించింది. కంపెనీ, పాలెగాళ్ళ కోటలను పడగొట్టి, వారి సైన్యాన్ని రద్దు చేసి, పాలెగాళ్ళ వ్యవస్థకు ముగింపు పలికింది. దీని ఫలితంగా కంపెనీకి ఈ ప్రాంతంపై పూర్తి నియంత్రణ దక్కింది.

 పరిణామాలు 
ఒడంబడిక ప్రకారం, ఆర్కాట్ నవాబు (ఇతన్నే కర్నాటక నవాబు అని కూడా అంటారు) పాలెగాళ్ళ భూభాగాలతో సహా తన రాజ్యాన్నంతటినీ బ్రిటిషు వారికి అప్పగించాడు. రాజ్యపు మొత్తం ఆదాయంలో ఐదవ వంతు తనకు దక్కేలా ఒప్పందంలో రాసుకున్నాడు . 

 ఇవి కూడా చూడండి 

 కర్ణాటక యుద్ధాలు
 పాండిచ్చేరి సంధి
 శ్రీరంగపట్నం సంధి

 మూలాలు 

వర్గం:బ్రిటిషు భారతదేశం కుదుర్చుకున్న ఒప్పందాలు
వర్గం:ఈస్టిండియా కంపెనీ చరిత్ర